Projektas
Nr. TSP-

RADVILIŠKIO RAJONO SAVIVALDYBĖS TARYBA

SPRENDIMAS
DĖL PRITARIMO PROJEKTO „RADVILIŠKIO VINCO KUDIRKOS PROGIMNAZIJOS PASTATO ATNAUJINIMAS“ ĮGYVENDINIMUI IR LĖŠŲ SKYRIMO

2025 m.                     d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 6 straipsnio 4 dalimi, 15 straipsnio 4 dalimi, Plėtros programos pažangos priemonės Nr. 02-001-06-04-01 „Skatinti pastatų renovaciją“ projektų finansavimo sąlygų aprašu, patvirtintu Lietuvos Respublikos aplinkos ministro 2022 m. liepos 25 d. įsakymu Nr. D1-239 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02‑001‑06‑04-01 „Skatinti pastatų renovaciją“ įgyvendinimo“ ir Radviliškio rajono savivaldybės 2025–2027 metų strateginiu veiklos planu, patvirtintu Radviliškio rajono savivaldybės tarybos 2025 m. vasario 13 d. sprendimu Nr. T-556 „Dėl Radviliškio rajono savivaldybės 2025–2027 metų strateginio veiklos plano patvirtinimo“, Radviliškio rajono savivaldybės taryba nusprendžia:
.	Pritarti, kad Radviliškio rajono savivaldybės administracija, gavusi finansavimą, įgyvendintų projektą „Radviliškio Vinco Kudirkos progimnazijos pastato atnaujinimas“ (toliau – Projektas).
.	Įgalioti Radviliškio rajono savivaldybės administracijos direktorių pasirašyti dokumentus, reikalingus Projekto įgyvendinimui.
.	Įsipareigoti skirti Radviliškio rajono savivaldybės biudžeto lėšas Projekto išlaidų finansavimui: 
.  ne mažiau kaip 50 procentų tinkamų finansuoti išlaidų grąžinamosios subsidijos daliai padengti (lėšų grąžinimo terminas negali būti ilgesnis kaip 10 metų baigus įgyvendinti Projektą). 
.  tinkamas finansuoti išlaidas, kurių nepadengia projektui skirtos finansavimo lėšos;
.  netinkamas finansuoti, tačiau šiam Projektui įgyvendinti būtinas išlaidas.
.     Užtikrinti Projekto tęstinumą 10 metų po Projekto įgyvendinimo pabaigos.
.	Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

.	Projekto rengimą paskatinusios priežastys, parengto sprendimo projekto tikslai ir uždaviniai.
Paskelbtas kvietimas teikti paraiškas savivaldybių viešųjų pastatų atnaujinimui. Kvietimas parengtas, vadovaujantis Plėtros programos pažangos priemonės Nr. 02-001-06-04-01 „Skatinti pastatų renovaciją“ projektų finansavimo sąlygų aprašu Nr. 1 „Modernizavimo fondo kompensacinių išmokų mokėjimo savivaldybių viešiesiems pastatams atnaujinti tvarkos aprašas“ (toliau – Aprašas), patvirtintu Lietuvos Respublikos aplinkos ministro 2022 m. liepos 25 d. įsakymu Nr. D1-239 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02‑001‑06‑04-01 „Skatinti pastatų renovaciją“ įgyvendinimo“ su vėlesniais pakeitimais. Projekto „Radviliškio Vinco Kudirkos progimnazijos pastato atnaujinimas“ (toliau – Projektas) įgyvendinimas yra įtrauktas į Radviliškio rajono savivaldybės 2025–2027 metų strateginį veiklos planą.
Projekto tikslas – energijos vartojimo efektyvumo didinimas ir šiltnamio efektą sukeliančių dujų kiekio sumažinimas.
Įgyvendinant Projektą, bus privaloma:
. atnaujinti savivaldybės viešąjį pastatą iki ne žemesnės kaip B energinio naudingumo klasės;
. sumažinti atnaujintame pastate pirminės energijos suvartojimą ne mažiau kaip 30 procentų.
.	Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracija, rengėjas – Radviliškio rajono savivaldybės administracijos Investicijų ir turto valdymo skyrius.
.	Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 4 dalimi, Lietuvos Respublikos aplinkos ministro 2022 m. liepos 25 d. įsakymu Nr. D1-239 „Dėl 2022–2030 metų plėtros programos valdytojos Lietuvos Respublikos aplinkos ministerijos aplinkos apsaugos ir klimato kaitos valdymo plėtros programos pažangos priemonės Nr. 02‑001‑06‑04-01 „Skatinti pastatų renovaciją“ įgyvendinimo“ ir Radviliškio rajono savivaldybės 2025–2027 metų strateginiu veiklos planu, patvirtintu Radviliškio rajono savivaldybės tarybos 2025 m. vasario 13 d. sprendimu Nr. T-556 „Dėl Radviliškio rajono savivaldybės 2025–2027 metų strateginio veiklos plano patvirtinimo“.
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos. Teigiamas rezultatas – pagerintas pastato energinis efektyvumas ir sumažintos šiluminės energijos (kuro) sąnaudas.  
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą. 
Priėmus sprendimą, nebus keičiami ar pripažįstami negaliojančiais teisės aktai. Sprendimui įgyvendinti papildomų teisės aktų priimti nereikia.
. Sprendimo projektui įgyvendinti reikalingos lėšos, finansavimo šaltiniai.
Projekto vertė 1 975 833 Eur. Projektui įgyvendinti bus skiriama 100 proc. pagal Aprašą tinkamų finansuoti išlaidų finansavimo suma, kurią sudarys iki 50 proc. negrąžinamoji subsidija ir ne mažiau 50 proc. grąžinamoji subsidija. Grąžinamosios subsidijos grąžinimo tvarka bus nustatoma projekto sutartyje ir grąžinamosios subsidijos lėšų grąžinimo grafike. Lėšų grąžinimo terminas negalės būti ilgesnis kaip 10 metų po projekto įgyvendinimo. Grąžinamosios subsidijos grąžinimas bus atliekamas vieną kartą per metus – iki einamųjų metų birželio 30 d.
Papildomai Savivaldybės biudžeto lėšų reikėtų, jei projekto įgyvendinimo metu atsirastų netinkamų ar tinkamų finansuoti išlaidų, kurių nepadengia projektui skiriamo finansavimo lėšos (pvz. papildomi darbai be kurių negalima užbaigti projekto, teismo išlaidos ir kt.). 
. Sprendimo projekto rengimo metu gauti specialistų vertinimai ir išvados.
Nėra.
. Numatomo teisinio reguliavimo poveikio vertinimo rezultatai.
Neatlikta ir nenumatyta.
. Sprendimo projekto antikorupcinis vertinimas. 
Antikorupcinis sprendimo projektas vertinimas neatliekamas.
.	Kiti, iniciatoriaus nuomone, reikalingi pagrindimai ir paaiškinimai. 
Nėra.
.	Pridedami dokumentai.
Nėra



Investicijų ir turto valdymo skyriaus
vyriausioji specialistė                                                                                      Genovaitė Rutkauskienė
